Denne gang blir mesteparten av bokens handling lagt til Marbella på den spanske solkysten. Valmanns utflyttede mor har vært utsatt for en bilulykke og overbetjenten må reise for å hjelpe til. Han blir frustrert av det lokale politiets manglende interesse for å etterforske ulykken og ser seg nødt til å gjøre undersøkelser på egen hånd. Dette fører til at han stifter bekjentskap med flere tvilsomme personer, samtidig som han avdekker stadig flere sider ved morens liv i utlendighet.